**Anexa nr.3**

**GHID ORIENTATIV PENTRU ÎNTOCMIREA AUTOBIOGRAFIEI**

Autobiografia se scrie personal de către candidatobligatoriu la toate punctele prevăzute, cu cerneală/pastă albastră, lizibil, fără ştersături sau prescurtări, pe hârtie albă format A4, pe ambele părţi, lăsând o margine de 2,5 cm în partea stângă – pe faţa foii şi 2,5 cm în partea dreaptă pe verso-ul foii, pentru îndosariere.

Numele şi prenumele se scrie cu litere majuscule, iar datele personale se vor lua din documentele oficiale (carte de identitate, certificate de naştere, etc), nu se admit date fictive.

Denumirea: liceelor, societăţilor comerciale, instituţiilor etc. se vor scrie complet fără prescurtări.

**A U T O B I O G R A F I E**

**1.** **Date personale**: numele și prenumele (numele purtat anterior), C.N.P., locul și data nașterii (ziua, luna, anul, satul, comuna, orașul, municipiul, județul - indicându-se denumirea actuală a localităților), prenumele părinților, domiciliul, cetățenia, naționalitatea, etnia, religia, starea civilă, studii, limbi străine cunoscute și la ce nivel, profesia de bază, locul de muncă și funcția, numărul de mobil, telefon (de acasă și de la serviciu);

**2.** **Date privind activitatea desfășurată :**

Se va arăta cronologic și detaliat activitatea desfășurată pe perioade, începând de la clasele I și până în prezent (școli, cursuri, locuri de muncă) **inclusiv întreruperile și motivele**, menționându-se perioadele, funcțiile îndeplinite, titulatura completă a unităților în care și-au desfășurat sau își desfășoară activitatea, precizând adresa acestora:

(**ex**.: Între anii 19xx - 19xx - elev în clasele ……. la …..

Între anii 20xx - 20xx - militar în termen la U.M……….

Între anii 20xx - 20xx - muncitor la ……etc.)

Cu privire la serviciul militar se va evidenția perioada, arma și specialitatea militară, indicativul, reședința unității și gradul pe care îl au în rezervă.

Pentru fiecare perioada descrisa vor fi indicate 2-3 persoane care cunosc bine activitatea candidatului, locurile de muncă actuale și domiciliile acestora (pentru perioada studiilor - indicandu-se numele pedagogilor, invatatorilor si profesorilor, dupa caz).

**!!!!! Candidatul va menționa:** **„Am fost/Nu am fost cercetat, arestat, judecat sau condamnat, și sunt/nu sunt în curs de urmărire penală, judecare sau în executarea unei sancțiuni penale”** (prezentând detaliat în ce au constat faptele, când s-au produs și când s-a luat hotărârea în cauză). **Aceleași mențiuni vor fi făcute și cu privire la soție/soț și părinți.**

**3.** **Se vor arată deplasările pe care le-a făcut în străinătate**, cu respectarea **obligatorie** a următoarelor precizări:

a) dacă au lucrat în străinătate (perioadele);

b) dacă au avut contract de munca legal încheiat;

c) dacă au depășit termenul legal stabilit de 3 luni de zile sau returnați din străinătate (motivele ce au determinat aceasta situație);

d) dacă au fost sancționați pentru încălcarea unor norme internaționale sau interne.

În cazul în care nu au fost făcute deplasări în străinătate, se va specifica acest lucru.

**4.** **Date despre rude:**

*a) Date despre părinții, soția/soțul, fratii/surorile* candidatului(ei) respectiv: numele și prenumele, prenumele părinților, C.N.P., data și locul nașterii, cetățenia (dacă au și altă cetățenie), religia, stare civilă, nr. copii, studiile, ultimul loc de muncă și funcția (situația actuală), domiciliul și numărul de telefon.

b) *Date despre copii* candidatului(ei): se vor trece în ordinea vârstei, se vor arata aceleași date ca pentru persoanele **prevăzute la lit. a)**

c) *Pentru părinții soției/soțului, frații/surorile* candidatului(ei), se vor arată aceleași date ca pentru persoanele **prevăzute la lit. a)**

**ATENTIE:** Pentru persoanele menționate în autobiografie, acolo unde este cazul, se va menționa și numele purtat anterior.

În încheierea autobiografiei se va menționa: „**Îmi asum responsabilitatea asupra exactității datelor furnizate în prezenta autobiografie și sunt de acord cu prelucrarea informațiilor cu caracter personal, în conformitate cu prevederile Regulamentului (UE) 2016/67.”**

Data \_\_\_\_\_\_\_\_\_\_ Semnătura\_\_\_\_\_\_\_\_\_\_\_